**DĖL ROKIŠKIO RAJONO SAVIVALDYBĖS JUOZO KELIUOČIO VIEŠOSIOS BIBLIOTEKOS TEIKIAMŲ MOKAMŲ PASLAUGŲ SĄRAŠO IR ĮKAINIŲ PATVIRTINIMO**

2024 m. kovo 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, 16 straipsnio 1 dalimi, Rokiškio rajono savivaldybės taryba n u s p r e n d ž i a:

1. Patvirtinti Rokiškio rajono savivaldybės Juozo Keliuočio viešosios bibliotekos teikiamų mokamų paslaugų sąrašą ir įkainius (pridedama).

2. Pripažinti netekusiais galios:

2.1. Rokiškio rajono savivaldybės tarybos 2004 m. spalio 29 d. sprendimą Nr. 179 „Dėl Rokiškio viešosios bibliotekos teikiamų mokamų paslaugų“;

2.2. Rokiškio rajono savivaldybės tarybos 2019 m. lapkričio 29 d. sprendimą Nr. TS-226 „Dėl Rokiškio rajono savivaldybės Juozo Keliuočio viešosios bibliotekos teikiamų mokamų paslaugų sąrašo ir įkainių patvirtinimo“.

Šis sprendimas per vieną mėnesį gali būti skundžiamas Lietuvos administracinių ginčių komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčių nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Irena Matelienė

**SPRENDIMO PROJEKTO**

**DĖL ROKIŠKIO RAJONO SAVIVALDYBĖS JUOZO KELIUOČIO VIEŠOSIOS BIBLIOTEKOS TEIKIAMŲ MOKAMŲ PASLAUGŲ SĄRAŠO IR ĮKAINIŲ PATVIRTINIMO**

**AIŠKINAMASIS RAŠTAS**

*2024-03-28*

Projekto rengėjas – Komunikacijos ir kultūros skyriaus vedėja Irena Matelienė.

Pranešėjas komitetų ir Tarybos posėdžiuose – Rokiškio rajono savivaldybės Juozo Keliuočio viešosios bibliotekos direktorė Daiva Vilkickienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Sprendimo projekto tikslas ir uždaviniai – patvirtinti Rokiškio rajono savivaldybės Juozo Keliuočio viešosios bibliotekos teikiamų mokamų paslaugų sąrašą ir įkainius; neaktualius teisės aktus pripažinti netekusiais galios. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatymo 15 straipsnio 2 dalies 29 punkte apibrėžta savivaldybės tarybos išimtinė kompetencija nustatyti įstaigos teikiamų mokamų paslaugų kainas. |
| 3. | Laukiami rezultatai | Patvirtintas Rokiškio rajono savivaldybės Juozo Keliuočio viešosios bibliotekos teikiamų mokamų paslaugų sąrašas ir įkainiai. Sprendimu panaikintas nebeaktualus teisės aktas.  |
| 4.  | Lėšų poreikis ir šaltiniai | Nėra  |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl nevertintinas antikorupciniu požiūriu. |
| 6.  | Kiti sprendimui priimti reikalingi pagrindimai, skaičiavimai ar paaiškinimai | Įstaigos vadovo 2024 m. kovo 5 d. rašte pateikti argumentai, kodėl yra tikslinga keisti Rokiškio rajono savivaldybės tarybos 2019 m. lapkričio 29 d. sprendimu Nr. TS-226 patvirtinto Rokiškio rajono savivaldybės Juozo Keliuočio viešosios bibliotekos teikiamų mokamų paslaugų sąrašą ir paslaugų įkainius. |
| 7. | Sprendimo projekto lyginamasis variantas  | - |